Moto2

Moto2 é a categoría intermedia do Campionato do Mundo de Motociclismo de velocidade, regulado pola FIM. Destinada a motocicletas equipadas con motores de 600cc e catro tempos, esta categoría substituíu a partir de 2010 á antiga de 250cc (con motor de dous tempos). Os motores son producidos por Honda, os pneumáticos por Dunlop e a electrónica fornécena só produtores autorizados pola FIM, cun custo máximo de 650 euros por equipamento.

O primeiro piloto en gañar este campionato foi o español Toni Elías, quen gañou matematicamente en título o 10 de outubro de 2010 ao quedar cuarto no GP de Malaisia a falta de tres carreiras para terminar o campionato.

 Características 

A categoría Moto2 conta cunha normativa específica, diferente de MotoGP e Superbikes. O motor será o mesmo que monta a Fonda CBR600RR, un modelo de rúa pero con preparación específica para competición; no entanto, a parte ciclo deberá ser prototipo, así que os equipos deberán deseñar un chasis desde cero, do mesmo xeito que o depósito, carenado e demais compoñentes, que non poderán ser derivados de ningún xeito dun modelo de rúa.

 Ficha técnica 

 Motor: Catro cilindros en liña, 4 tempos, 16 válvulas DOHC, refrixeración líquida.Datos técnicos
 Orixe: Honda. 
 Cilindrada: 599cc. 
 Diámetro por carreira: 67 x 42,5 mm. 
 Potencia máxima: 140 CV. 
 Carburación: inxección electrónica PGM-FI. 
 Diámetro da bolboreta: 40 mm. 
 Depósito de combustible: 22 litros. 
 Embrague: multidisco, autodeslizante húmido, con accionamento mecánico por cable. 
 Bastidor: dobre viga en aluminio. 
 Dimensións: 1.990 x 500 x 1.000 mm. 
 Ángulo de lanzamento: 22º55’ (variable). 
 Avance: 95 mm (variable). 
 Altura do asento: 700 mm. 
 Suspensión traseira: Amortecedor Showa de 55 mm de percorrido. 
 Lamias: de magnesio forxado. 
 Dianteira: 17 x 3,75. 
 Traseira: 17 x 6. 
 Pneumático dianteiro: Dunlop 125/80-17. 
 Pneumático traseiro: Dunlop 190/55-17. 
 Freo dianteiro: Disco de 300 mm., pinzas de catro pistóns e ancoraxe radial Galfer. 
 Freo traseiro: Disco de 220 mm., pinza de dúas pistóns Galfer. 
 Peso en orde de marcha: 137 quilos

A maioría dos elementos da parte ciclo da moto están personalizados para cada equipo. O único elemento común é o motor de orixe Honda.

 Campións 
Edición  Primeiro  Puntos  Segundo  Puntos   Terceiro  Puntos2010   Toni Elías  271   Julián Simón  201   Andrea Iannone  1992011   Stefan Bradl  274   Marc Márquez  251   Andrea Iannone  1772012   Marc Márquez  324   Pol Espargaró  268   Andrea Iannone  1932013   Pol Espargaró  265   Scott Redding  225   Esteve Rabat  2152014   Esteve Rabat  346   Mika Kallio  289   Maverick Viñales  2742015   Johann Zarco  352   Álex Rins  234   Esteve Rabat  231

 Notas 

 Véxase tamén 

 Ligazóns externas 
 Sitio web de MotoGP 

Categoría:Campionatos do Mundo de Motociclismo